হরিয়ানা পাওয়ার কর্পোরেশনে কেরানির চাকরী করলেও তাঁর আয়ের সিংহভাগই আসে কুস্তি জেতার পুরষ্কারের টাকা থেকে। অলিম্পিকে একাধিক পদক জয়ী কুস্তীগির সুশীল কুমার এবং অন্যানদের সঙ্গে দিল্লীর ছাত্রসাল স্টেডিয়ামে দীর্ঘ অনুশীলনের মাধ্যমে বীরেন্দ্র তাঁর কুস্তির কেরামতি ও দক্ষতা বাড়িয়েছেন। বিরেন্দ্র’র জীবন ও সংগ্রামের উপর নির্মিত জাতীয় পুরস্কার প্রাপ্ত তথ্যচিত্র ‘গুঙ্গা পেহেলয়ান’ এর পরিচালক বিবেক টাইমস অফ ইন্ডিয়ায় এক সাক্ষাৎকারে জানালেন, “জাতীয় কোচেরা প্রত্যেকে বিরেন্দ্র কে ভারতের এক নম্বর কুস্তীগির হিসাবে মেনে নিলেও ফেডারেশান কিছুতেই তাঁকে অলিম্পিকে যাওয়ার সুযোগ দিতে চাননা, কারণ বিরেন্দ্র নাকি রেফারির বাঁশি শুনতে পাননা। ঠিক ভাবে শুনতে না পাওয়ার জন্য সাইডলাইনড হয়ে যাওয়ার মত দুর্ভাগ্য আর কিই বা হতে পারে।”